CELEX ID: 32012D0164
Publication Date: 2012-02-14

Document Text:
NÕUKOGU OTSUS,
14. veebruar 2012,
Euroopa Liidu ja Gruusia vahelise põllumajandustoodete ja toidu geograafiliste tähiste kaitset käsitleva lepingu sõlmimise kohta
(2012/164/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 punkti a alapunktiga v ja artikli 218 lõikega 7,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut
ning arvestades järgmist:
(1)
Komisjon on pidanud liidu nimel läbirääkimisi Euroopa Liidu ja Gruusia vahelise põllumajandustoodete ja toidu geograafiliste tähiste kaitset käsitleva lepingu (edaspidi „leping”) üle.
(2)
Lepinguga nähakse ette asjaomaste lepinguosaliste geograafiliste tähiste vastastikune kaitse ning see aitab ühtlustada õigusakte ELi naaberriikides.
(3)
Vastavalt nõukogu otsusele 2011/620/EL (1) allkirjastati leping 14. juulil 2011, eeldusel et see sõlmitakse.
(4)
Samuti tuleks kindlaks määrata sisemenetlus liidu esindamiseks lepinguga seotud küsimustes.
(5)
Teatavad rakendamisega seotud ülesanded on antud lepinguga loodud ühiskomiteele, eelkõige volitused muuta lepingu teatavaid tehnilisi aspekte ja mõningaid selle lisasid.
(6)
Leping tuleks heaks kiita,
ON VASTU VÕTNUD KÄESOLEVA OTSUSE:
Artikkel 1
Euroopa Liidu ja Gruusia vaheline põllumajandustoodete ja toidu geograafiliste tähiste kaitset käsitlev leping (edaspidi „leping”) kiidetakse liidu nimel heaks.
Lepingu tekst on lisatud käesolevale otsusele.
Artikkel 2
Lepingu artiklis 11 osutatud ühiskomitees esindab liitu komisjon, keda abistavad liikmesriikide esindajad.
Komisjon kiidab lepingu artikli 11 lõike 3 kohaldamisel liidu nimel heaks ühiskomitee otsustega lepingusse tehtavad muudatused vastavalt nõukogu 20. märtsi 2006. aasta määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) (2) artikli 15 lõikes 2 sätestatud menetlusele.
Artikkel 3
Nõukogu eesistuja määrab isiku(ud), kes on volitatud liidu nimel esitama lepingu artikli 14 lõikes 1 ettenähtud teate, et väljendada liidu nõusolekut end lepinguga siduda (3).
Artikkel 4
Käesolev otsus jõustub selle vastuvõtmise päeval.
Brüssel, 14. veebruar 2012

EuroVoc Classification:
Level 1: 100157
100143
100147
100156
100161
100144
Level 2: 100277
100257
100170
100176
100195
100250
100196
Level 3: 3461
13
138
4040
914
2735
2734
All Concepts: 1474
2734
2735
2901
3173
5573
5652